

Τίτλος: **“Το μαγικό μας καπέλο”**

Συγγραφέας: **Γιώργος Μαυροειδής**

Εικονογράφηση: **Πόπη Καβάλλου**

Είδος: Παιδική λογοτεχνία

Έκδοση: Κέντρο Προστασίας του Παιδιού Λασιθίου

Στο καταπράσινο λιβάδι μιας Νέας Πόλης υπήρχε ένα μεγάλο μαγικό Καπέλο, Παράξενο που το χρώμα του ήταν Πρασινο - Λαχανί. Σ’ αυτό λοιπόν, το μεγάλο, μαγικό Καπέλο, το Παράξενο, που το χρώμα του ήταν Πρασινο - Λαχανί, ζούσαν είκοσι μικρά πολύχρωμα παιδιά. Άλλα ήταν μικρά, άλλα ήταν πιο μεγάλα κι άλλα μεγαλύτερα... Πάντως όλα ήταν παιδιά. Τα χρώματα που είχαν ήταν τα πιο λαμπερά που υπήρχαν.

Οι κάτοικοι της Νέας Πόλης δε γνώριζαν πολλά πράγματα για το μεγάλο, μαγικό και Παράξενο Πρασινο - Λαχανί Καπέλο. Δεν έδιναν σημασία παρόλο που βρίσκονταν στο καταπράσινο λιβάδι. Και φυσικά δε γνώριζαν ότι μέσα σ’ αυτό το καπέλο γίνονταν σπουδαία και μαγικά πράγματα.

Διαβάζω το κείμενο και απαντώ στο τετράδιό μου:

1. Πόσες παραγράφους έχει το κείμενο; (απαντώ με ολοκληρωμένη πρόταση)
2. Δίνω ένα δικό μου τίτλο σε κάθε παράγραφο.
3. Εντοπίζω στο κείμενο τα ουσιαστικά και τα γράφω στο τετράδιό μου.
4. Βάζω το κατάλληλο άρθρο πριν από κάθε ουσιαστικό.
5. Κλίνω το ουσιαστικό **καπέλο**:

Θυμάμαι:

**Η παράγραφος** έχει εσοχή (δηλαδή ξεκινάει λίγο πιο μέσα, όσο πατάει το δαχτυλάκι μας)

Για τον ***τίτλο*** δε χρειάζεστε βοήθεια, έχετε όλοι πολλή φαντασία!!!

**Ουσιαστικά** είναι οι λέξεις που φανερώνουν πρόσωπα, ζώα, φυτά, πράγματα, ενέργεια, κατάσταση, ιδιότητα.

Πριν από τα ουσιαστικά βάζουμε **άρθρα** (μικρές λεξούλες που κλίνονται)

|  |  |  |  |  |
| --- | --- | --- | --- | --- |
| Οριστικό άρθρο | | | | |
| αρσενικό | | θηλυκό | ουδέτερο |
| Ενικός αριθμός | | | |
| Ονομαστική | ο | η | το |
| Γενική | του | της | του |
| Αιτιατική | τον | τη(ν) | το |
| Κλητική | \_ | \_ | \_ |
| Πληθυντικός αριθμός | | | |
| Ονομαστική | οι | οι | τα |
| Γενική | των | των | των |
| Αιτιατική | τους | τις | τα |
| Κλητική | \_ | \_ | \_ |